ai4bharat/Pralekha huggingface dataset:
আয়ুষ
আয়ুষ মন্ত্রক প্রধানমন্ত্রীর যোগ পুরস্কার ২০২২-এর জন্য মনোনয়ন দাখিলের আমন্ত্রণ জানিয়েছে
আন্তর্জাতিক যোগ দিবসে  বিজয়ীদের নাম ঘোষণা করা হবে
নতুন দিল্লি, ৩০ মার্চ, ২০২২
আয়ুষ মন্ত্রক প্রধানমন্ত্রীর যোগ পুরস্কার ২০২২-এর জন্য মনোনয়ন দাখিলের আমন্ত্রণ জানিয়েছে। আন্তর্জাতিক যোগ দিবসে  বিজয়ীদের নাম ঘোষণা করা হবে।
২০২২ সালের পুরস্কারের জন্য আবেদন প্রক্রিয়া মাইগভ প্ল্যাটফর্মে (https://innovateindia.mygov.in/pm-yoga-awards-2022/
) পরিচালনা করা হচ্ছে। সব মনোনয়ন/ আবেদন অনলাইনে পাঠাতে হবে। কোনো হার্ডকপি পাঠানোর প্রয়োজন নেই। এবারের পুরস্কারে ভারতীয় বংশোদ্ভূতদের জন্য দুটি জাতীয় বিভাগ এবং বিদেশীদের জন্য দুটি আন্তর্জাতিক বিভাগ রয়েছে। আবেদনকারীদের যোগের ক্ষেত্রে অসামান্য অবদান রাখা এবং যোগ সম্পর্কে গভীর ধ্যানধারণা থাকা আবশ্যক।
মনোনয়ন দাখিলের প্রক্রিয়া বিশদে জানতে এবং অংশগ্রহণ করতে আগ্রহী ব্যক্তি ও সংস্থাগুলি প্রধানমন্ত্রী যোগা অ্যাওয়ার্ডস – পিএমওয়াইএ পেজে গিয়ে এই লিঙ্কটি দেখতে পারেন https://innovateindia.mygov.in/pm-yoga-awards-2022/
। এবছরের মনোনয়ন দাখিলের প্রক্রিয়া শুরু হয়েছে ২৮শে মার্চ ২০২২ থেকে। আবেদন জমা দেওয়ার শেষ তারিখ ২৭শে এপ্রিল ২০২২।
আবেদনকারী নিজেই সরাসরি আবেদন দাখিল করতে পারেন অথবা যোগের ক্ষেত্রে কর্মরত কোনো বিশিষ্ট ব্যক্তি বা সংস্থা তাঁর নাম মনোনয়ন করে পাঠাতে পারে। একজনের নাম কেবলমাত্র একটি বিভাগেই অর্থাৎ জাতীয় বা আন্তর্জাতিক বিভাগের যে কোনো একটিতে বিবেচনার জন্য পাঠানো যাবে।
পুরস্কার বিজেতাদের বাছাইয়ের জন্য ভারত সরকারের আয়ুষ মন্ত্রক দুটি কমিটি গঠন করেছে। একটি হল বাছাই কমিটি বা স্ক্রীনিং কমিটি এবং অন্যটি মূল্যায়ণ কমিটি । এই কমিটি পুরস্কার প্রাপকদের নাম চূড়ান্ত করার জন্য বাছাই ও মূল্যায়ণের মাপকাঠি নির্ধারণ করবে। মূল্যায়ণ কমিটির নেতৃত্বে রয়েছেন ক্যাবিনেট সচিব।
শারীরিক ও মানসিক সুস্থতার বার্তাবাহী যোগ করোনা অতিমারীর সময়ে আরও বেশি করে প্রাসঙ্গিক হয়ে উঠেছে। সারা বিশ্বে বিভিন্ন জনগোষ্ঠী নিজেদের সুস্থতা ও পুনরুজ্জীবনের জন্য যোগকে আঁকড়ে ধরেছেন। ২০১৪ সালে রাষ্ট্রসঙ্ঘ ২১শে জুনকে আন্তর্জাতিক যোগ দিবস হিসেবে ঘোষণা করার পর যোগের আন্তর্জাতিক স্বীকৃতি ও গ্রহণযোগ্যতা ব্যাপকভাবে বেড়েছে।
চলতি বছরে আন্তর্জাতিক যোগ দিবস পালনের প্রস্তুতি শুরু হয়েছে ১৩ই মার্চ থেকে। ২১শে জুন পর্যন্ত ১০০ দিনের মধ্যে, ১০০টি শহরে, ১০০টি সংস্থা যোগের প্রচার চালাবে। এবছর ২১শে জুনে আজাদি কা অমৃত মহোৎসব উদযাপনের অঙ্গ হিসেবে দেশের ৭৫টি ঐতিহ্যসমৃদ্ধ স্থানে যোগ প্রদর্শনী হবে। এছাড়াও বিভিন্ন স্থানে যোগ প্রদর্শন ও কর্মশালা এবং যোগ নিয়ে আলোচনাচক্রের আয়োজন করা হয়েছে। আয়ুষ মন্ত্রক ডাব্লুউএইচও এমযোগা অ্যাপ, নমস্তে অ্যাপ, ওয়াই-ব্রেক অ্যাপে যোগের উপকারিতার প্রচার চালাচ্ছে। আয়োজন করা হয়েছে বিভিন্ন অনুষ্ঠান ও কর্মসূচির। মাইগভ প্ল্যাটফর্মে যোগ বিষয়ক আলোকচিত্র প্রতিযোগিতা, ক্যুইজ, আলোচনা, শপথ গ্রহণ, সমীক্ষা, জিঙ্গল প্রভৃতির আয়োজন করা হবে।
CG/SD/SKD/
(Visitor Counter : 106
কেন্দ্রীয়মন্ত্রিসভা
খনিজ সম্পদের ক্ষেত্রে সহযোগিতার উদ্দেশ্যে ভারত ও আর্জেন্টিনার মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ২ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারতের খনি মন্ত্রক এবং আর্জেন্টিনার খনিজ নীতি ও উৎপাদনশীল উন্নয়ন মন্ত্রকের খনিজ নীতি সচিবালয়ের মধ্যে স্বাক্ষরিত সমঝোতাপত্র অনুমোদন করা হয়েছে ।
এই সমঝোতাপত্রের ফলে খনিজ সম্পদের ক্ষেত্রে দু দেশের মধ্যে প্রাতিষ্ঠানিক সহযোগিতা গড়ে উঠবে।
খনিজ সম্পদ উত্তোলন ও নিষ্কাশন, লিথিয়ামের উত্তোলন, ক্ষার জাতীয় পদার্থের ক্ষেত্রে যৌথ উদ্যোগ গঠন এবং পারস্পরিক বোঝাপড়ার জন্য কৌশলগত নীতি প্রণয়ন, প্রযুক্তি ও বিজ্ঞান সম্মত বিভিন্ন তথ্যের আদান-প্রদান, প্রশিক্ষণ ও দক্ষতা বৃদ্ধি, বিনিয়োগে উৎসাহদান, খনিজ ক্ষেত্রে সহযোগিতা সহ বিভিন্ন বিষয়ে দুটি দেশের মধ্যে দৃঢ় সহযোগিতার সম্পর্ক গড়ে উঠবে।
CG/CB/NS
(
প্রধানমন্ত্রীরদপ্তর
সংসদে সব বিষয় নিয়ে আলোচনা করা হবে বলে জানালেন প্রধানমন্ত্রী শ্রী নরেন্দ্র মোদী
নয়াদিল্লি, ১৮ নভেম্বর, ২০১৯
চলতি অধিবেশন খুবই গুরুত্বপূর্ণ বলে জানালেন প্রধানমন্ত্রী শ্রী নরেন্দ্র মোদী। রাজ্যসভায় একদিকে যেমন ২৫০তম অধিবেশন বসবে, তেমনই ভারতের সংবিধানের ৭০তম বর্ষ উদযাপন করা হবে। সংসদে শীতকালীন অধিবেশন শুরুর আগে সাংবাদিক বৈঠকে একথা জানালেন প্রধানমন্ত্রী।
তিনি বলেন, ভারতকে উন্নয়নের পথে এগিয়ে নিয়ে যেতে রাজ্যসভা গুরুত্বপূর্ণ ভূমিকা পালন করেছে।
“বন্ধুগণ, ২০১৯-এর সংসদের এটি শেষ অধিবেশন এবং রাজ্যসভার ২৫০তম অধিবেশন রয়েছে যা ভারতের অগ্রগতি ও উন্নয়নে গুরুত্বপূর্ণ ভূমিকা পালন করবে।”
২৬ নভেম্বর ভারতের ৭০তম সংবিধান দিবস উদযাপন করা হবে। ১৯৪৯ সালের ২৬ নভেম্বর ভারতের সংবিধান গ্রহণ করা হয়েছিল যা এ বছর ৭০তম বর্ষ পূর্ণ করছে।
প্রধানমন্ত্রী বলেন, আমাদের সংবিধান ভারতের একতা, অখণ্ডতা ও বৈচিত্র্য প্রতিফলিত করে।
শ্রী মোদী বলেন, “সংবিধান গ্রহণের ৭০ বছর পূর্তিতে ২৬ নভেম্বর ৭০তম সংবিধান দিবস উদযাপন করা হবে। এই সংবিধানে দেশের একতা, অখণ্ডতা ও বৈচিত্র্যের ছবি প্রতিফলিত হয়েছে। এর আওতায় রয়েছে ভারতের অপার সৌন্দর্য। এটাই দেশের চালিকাশক্তি। আমাদের সংবিধানের ৭০ বছর সম্পর্কে মানুষকে সচেতন করে তোলার জন্য সংসদের অধিবেশনে যথেষ্ট সুযোগ রয়েছে।”
গতবারের মতো এবারের অধিবেশনেও সকল সাংসদদের বিভিন্ন বিষয়ের ওপর আলোচনায় সক্রিয় অংশগ্রহণের জন্য আহ্বান জানিয়েছেন প্রধানমন্ত্রী। দেশ তাঁদের আলোচনা থেকে উপকৃত হতে পারে এবং দেশের কল্যাণ ও অগ্রগতিতে তা কাজে লাগে।
প্রধানমন্ত্রী জানিয়েছেন, “বিগত কয়েক দিনে প্রায় সবক’টি রাজনৈতিক দলের নেতৃত্বের সঙ্গে আমার সাক্ষাতের সৌভাগ্য হয়েছে। নতুন সরকার গঠনের পর যেমন গত অধিবেশনে সকল সাংসদরা সক্রিয় অংশগ্রহণ করেছিলেন, এবারের অধিবেশনও তেমনই হওয়া উচিৎ। গত অধিবেশনে অপ্রত্যাশিত সাফল্য এসেছিল। আমি জনসমক্ষে গর্বের সঙ্গে একথা স্বীকার করি। এই সাফল্য সরকারের নয়, বিরোধীদেরও নয়, সমগ্র সংসদের। সকল সাংসদই এই সাফল্যের অংশীদার।
সক্রিয় অংশগ্রহণের জন্য আমি সকল সাংসদদের আরও একবার আমার কৃতজ্ঞতা জানাচ্ছি এবং আশা রাখছি এই অধিবেশন দেশের উন্নয়নমূলক কর্মকাণ্ডের জন্য চিরস্মরণীয় হয়ে থাকবে।
আমরা সব বিষয় নিয়েই আলোচনা করতে চাই। এর পক্ষে অথবা বিপক্ষে মতামতও প্রয়োজন যাতে এর থেকে বেরিয়ে আসা শ্রেষ্ঠ সমাধান দেশের উন্নতি ও কল্যাণে কাজে লাগাতে পারি।
আমি সকল সাংসদদের শুভেচ্ছা জানাচ্ছি।”
SSS/SS/DM
(Visitor Counter : 86
ইস্পাতমন্ত্রক
তৃতীয় ত্রৈমাসিকে এমওআইএলের লাভের পরিমাণ বৃদ্ধি পেয়েছে ৩০৫%, পরিচালনগত রাজস্ব বৃদ্ধি পেয়ে হয়েছে ৩৩%, উৎপাদনখাতে বৃদ্ধি হয়েছে ১৬%
নতুনদিল্লি, ১৩ই ফেব্রুয়ারি, ২০২২
ইস্পাত মন্ত্রকের অধীনে প্রথম শ্রেণীর কেন্দ্রীয় রাষ্ট্রায়ত্ত্ব সংস্থা ম্যাঙ্গানিজ ওর  লিমিটেডের [এমওআইএল] বর্তমান অর্থবর্ষে ২০২১ এর ৩১শে ডিসেম্বর শেষ হওয়া নবম মাসে লাভের পরিমাণ ৩০৫% বেড়ে হয়েছে ২৪৫ কোটি ৯১ লক্ষ টাকা। আগের অর্থবর্ষে এই সময়ে লাভের পরিমাণ ছিল ৬০ কোটি ৫৯ লক্ষ টাকা। এমওআইএল-এর ডিরেক্টর বোর্ডের বৈঠকে এই ত্রৈমাসিকে আর্থিক প্রতিবেদনটি অনুমোদিত হয়েছে।
বৈঠকে সিদ্ধান্ত নেওয়া হয় শেয়ার প্রতি ৩টাকা করে অর্থাৎ ৩০% হারে অন্তর্বর্তী লভ্যাংশ দেওয়া হবে। এই সংস্থা বিগত বছরগুলিতে ২টাকা ৫০ পয়সা করে লভ্যাংশ দিয়েছেন।
কোভিড-১৯ এর দ্বিতীয় ও তৃতীয় ঢেউ-এর প্রতিকুল পরিস্থিতি সত্ত্বেও উৎপাদন সংক্রান্ত যথাযথ পরিকল্পনা ও বাজারজাত করার সঠিক কৌশল নেওয়ায় এমওআইএল আরো বেশী লাভের মুখ দেখেছে। নয়মাসের এই সময়কালে পরিচালনগত ক্ষেত্রে কোম্পানির রাজস্ব আদায় হয়েছে ৯৬৮ কোটি ৪১ লক্ষ টাকা। বিগত অর্থ বর্ষে এই সময়ে রাজস্ব আদায় হয়েছিল ৭২৭ কোটি ২৬ লক্ষ টাকা। এই সময়কালে আগের অর্থবর্ষের তুলনায় আকরিক ম্যাঙ্গানিজ ১৬% বেশী উৎপাদিত হয়েছে। গত অর্থ বর্ষে এই সময়কালে উৎপাদন হয়েছিল ৭ লক্ষ ৪১হাজার টন । বর্তমান অর্থবর্ষে তা বেড়ে হয়েছে ৮ লক্ষ ৫৭ হাজার টন।
সংস্থাটি তৃতীয় ত্রৈমাসিকে সর্বোচ্চ অর্থ বিনিয়োগ করেছে এবং শেষ চার বছরের  হিসেবে সবথেকে বেশী আয় করেছে। এই ত্রৈমাসিকে মোট লাভ হয়েছে ১২৩ কোটি ৮৮ লক্ষ টাকা౼ ২০১৯-২০ অর্থবর্ষের থেকে এপর্যন্ত সব ত্রৈমাসিকের হিসেবে যা সর্বোচ্চ।
CG/CB/
(Visitor Counter : 82
প্রধানমন্ত্রীরদপ্তর
স্বচ্ছ সর্বেক্ষণ-২০২০তে শীর্ষ স্থানাধিকারী শহরগুলিকে প্রধানমন্ত্রীর অভিনন্দন
নতুনদিল্লি, ২০শে আগস্ট, ২০২০
প্রধানমন্ত্রী শ্রী নরেন্দ্র মোদী স্বচ্ছ সর্বেক্ষণ-২০২০ প্রতিযোগিতায় যে সব শহর শীর্ষ স্থান অধিকার করেছে, তাদের অভিনন্দন জানিয়েছেন।
প্রধানমন্ত্রী বলেছেন, “স্বচ্ছ সর্বেক্ষণ-২০২০ প্রতিযোগিতায় যে সব শহর শীর্ষ স্থান অধিকার করেছে, তাদের অভিনন্দন জানাই। পরিচ্ছন্নতা নিশ্চিত করার জন্য, অন্য শহরগুলি এর ফলে অনুপ্রাণিত হয়ে তাদের উদ্যোগ বাড়াবে বলে আশা করি। এই ধরণের প্রতিযোগিতামূলক মানসিকতা স্বচ্ছ ভারত মিশনকে শক্তিশালী করে তুলবে, যার ফলে লক্ষ লক্ষ মানুষ উপকৃত হবেন।“
(CG/CB
বৈদ্যুতিন ও তথ্যপ্রযুক্তি মন্ত্রক
সাইবার সুরক্ষিত ভারত উদ্যোগের আওতায় মুখ্য তথ্য নিরাপত্তা আধিকারিকদের নিয়ে ২৪তম প্রশিক্ষণ কর্মসূচির আয়োজন ইলেক্ট্রনিক্স এবং তথ্যপ্রযুক্তি মন্ত্রকের
নয়াদিল্লি, ২৫ নভেম্বর, ২০২১
সাইবার নিরাপত্তা নিয়ে সচেতনতা গড়ে তুলতে এবং দেশের সরকারি প্রতিষ্ঠানগুলিতে এক মজবুত সাইবার ব্যবস্থার বিকাশে কেন্দ্রীয় ইলেক্ট্রনিক্স ও তথ্যপ্রযুক্তি মন্ত্রকের জাতীয় ই-প্রশাসন শাখার পক্ষ থেকে মুখ্য তথ্য নিরাপত্তা আধিকারিক তথা বিভিন্ন মন্ত্রক, দপ্তর, সরকারি ও আধা-সরকারি প্রতিষ্ঠান, রাজ্য সরকারি প্রতিষ্ঠান, রাষ্ট্রায়ত্ত সংস্থা ও ব্যাঙ্কগুলির উচ্চপদস্থ তথ্যপ্রযুক্তি বিষয়ক আধিকারিকদের নিয়ে ছয় দিনের এক প্রশিক্ষণ কর্মসূচির আয়োজন করছে।
এই প্রশিক্ষণ কর্মসূচিতে সরকারি ও বেসরকারি ক্ষেত্রের বিশেষজ্ঞরা মোবাইল নিরাপত্তা, সাইবার নিরাপত্তা, ডেটা নিরাপত্তা, পরিচয় সুরক্ষা, ক্রিপটোগ্রাফি প্রভৃতি গুরুত্বপূর্ণ বিষয় নিয়ে আলোচনা করবেন।
প্রশিক্ষণ কর্মসূচির উদ্বোধনী অধিবেশনে গত ২২ তারিখ মন্ত্রকের ই-প্রশাসন বিভাগের যুগ্ম সচিব শ্রী অমিতেশ কুমার সিনহা ভারতে ক্রমপরিবর্তনশীল সাইবার পরিস্থিতি নিয়ে তাঁর দৃষ্টিভঙ্গি প্রকাশ করেন। বিশ্ব সাইবার নিরাপত্তা ক্রমতালিকায় ভারতের ক্রমাগত অগ্রগতির বিষয়টি উল্লেখ করে শ্রী সিনহা কারিগরি অংশীদারদের প্রয়াসের প্রশংসা করেন। পরিসংখ্যান দিয়ে তিনি জানান, সাইবার নিরাপত্তা ক্রমতালিকায় ১৮২টি দেশের মধ্যে ভারত প্রথম ১০টি দেশের মধ্যে রয়েছে। ২০১৮-তে তালিকায় ভারত ৪৭তম স্থান থেকে উঠে এসে ২০২০-তে দশম স্থানে পৌঁছেছে। ডিজিটাল অর্থনীতির পরিধি বিস্তারে সরকারের প্রচেষ্টাগুলিতে সাহায্যের জন্য শ্রী সিনহা এক সুদৃঢ় সাইবার নিরাপত্তা ব্যবস্থা গড়ে তোলার ক্ষেত্রে মন্ত্রকের অগ্রাধিকারের কথা পুনরায় উল্লেখ করেন।
জাতীয় ই-প্রশাসন শাখার দক্ষতা বৃদ্ধি বিষয়ক বিভাগের অধিকর্তা শ্রী সত্যনারায়ণ মীনা, মন্ত্রকের সাইবার নিরাপত্তা বিভাগের অধিকর্তা শ্রীমতী তুলিকা পাণ্ডে সাইবার নিরাপত্তা সম্পর্কিত গুরুত্বপূর্ণ তথ্য আদানপ্রদানে এ ধরনের প্রশিক্ষণ কর্মসূচি আয়োজনে সন্তোষ প্রকাশ করেন।
সাইবার সুরক্ষিত ভারত উদ্যোগের আওতায় এ ধরনের প্রশিক্ষণ কর্মসূচি আয়োজনের উদ্দেশ্যই হল, মুখ্য তথ্য নিরাপত্তা আধিকারিক এবং তথ্যপ্রযুক্তি আধিকারিকদের সাইবার সঙ্কট মোকাবিলায় আরও বেশি পারদর্শী করে তোলা। সাধারণ মানুষের মধ্যে এক নিরাপদ ডিজিটাল লেনদেনের পরিবেশ গড়ে তুলতে জাতীয় ই-প্রশাসন শাখা নিয়মিতভাবে এ ধরনের প্রশিক্ষণ কর্মশিবির আয়োজন করে আসছে।
উল্লেখ করা যেতে পারে, কেন্দ্রীয় ইলেক্ট্রনিক্স ও তথ্যপ্রযুক্তি মন্ত্রক ২০১৮-র জানুয়ারিতে সাইবার সুরক্ষিত ভারত উদ্যোগের সূচনা করে। এটি সরকারি-বেসরকারি অংশীদারিত্বে প্রথম এরকম প্রয়াস যেখানে সাইবার নিরাপত্তার ক্ষেত্রে তথ্যপ্রযুক্তি শিল্প সংস্থাগুলির অভিজ্ঞতাকেও কাজে লাগানো হয়।
CG/BD/DM/
(Visitor Counter : 124
পানীয়জলওস্বাস্থ্যব্যবস্থামন্ত্রক
ইউনিসেফের তথ্য অনুযায়ী স্বচ্ছ ভারত ভূ-গর্ভস্থ জলের দূষণ রোধে অগ্রণী ভূমিকা পালন করেছে
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত বলেছেন, স্বচ্ছ ভারত পরিবেশের সব দিক থেকেই প্রভাব ফেলেছে উন্মুক্ত শৌচালয় অঞ্চলে ভূ-গর্ভস্থ জল, মাটির ওপরে জল, মাটি ও বায়ু দূষণ রোধ এবং সমাজের প্রত্যেক স্তরের মানুষের স্বাস্থ্যের উন্নতিতে। স্বচ্ছ ভারত ভূ-গর্ভস্থ জলের দূষণ কমাতে অগ্রণী ভূমিকা পালন করেছে বলে জানান তিনি। শ্রী সিং বলেন, ২০১৮ সালে বিশ্ব স্বাস্থ্য সংস্থার করা সমীক্ষা অনুযায়ী, ভারতে উন্মুক্ত শৌচালয় ব্যবহার না করার ফলে তিন লক্ষ মানুষের জীবন বা প্রাণ বাঁচানো গেছে। এই সমীক্ষা ইউনিসেফ পরিচালিত বিল অ্যান্ড মেলিন্ডা গেটস সংস্থার করা। স্বচ্ছ ভারত  পরিবেশের ওপর এবং কার্বন নিঃসরণ কমাতে কতটা প্রভাব ফেলেছে – তা দেখতেই এই সমীক্ষা চালানো হয়। সমীক্ষার বিস্তারিত তথ্য জানা যাবে mdws.gov.in এবং sbm.gov.in – এ।
কেন্দ্রীয় পরিবেশ ও বন মন্ত্রী শ্রী প্রকাশ জাভড়েকর বিশ্ব পরিবেশ দিবস উপলক্ষে এই সমীক্ষার তথ্য প্রকাশ করেন। তিনি বলেন, সারা বিশ্বের মানুষের সুস্বাস্থ্য ও আর্থিক উন্নয়নের জন্য পরিবেশের সুরক্ষা ও উন্নয়ন দরকার, যা নিয়ে রাষ্ট্রপুঞ্জ যথেষ্টই সচেতন। অনুষ্ঠানে কেন্দ্রীয় সরকারের সচিব শ্রী পরমেশ্বরম আইয়ার বলেন, স্বচ্ছ ভারত মিশন প্রকল্পে গ্রামীণ এলাকায় প্রায় ৯৯ শতাংশ এলাকায় শৌচালয় নির্মাণ সম্ভব হয়েছে এবং বাকি অংশের কাজ চলছে দ্রুত গতিতে।
SSS/SS/SB……06_June_2019...……...
(Visitor Counter : 134
প্রতিরক্ষামন্ত্রক
অর্ডন্যান্স ফ্যাক্টরিগুলির নিগমীকরণ
নতুন দিল্লি, ৭ই ফেব্রুয়ারী , ২০২২
কেন্দ্র পূর্বতন অর্ডন্যান্স ফ্যাক্টরি বোর্ডের স্বার্থ রক্ষায় অঙ্গীকার বদ্ধ, এই বিষয়টি বিভিন্ন ফেডারেশনের সঙ্গে আলোচনার সময় উল্লেখ করা হয়েছে। সরকার ইতিমধ্যেই বিভিন্ন পদক্ষেপ গ্রহণ করেছে –
এখন পর্যন্ত নতুন প্রতিরক্ষা সংক্রান্ত রাষ্ট্রায়ত্ত্ব সংস্থাগুলিতে কর্মচারীরা ডেপুটেশনে রয়েছেন বলে গণ্য করা হবে। কেন্দ্রীয় সরকারের বেতন কাঠামো, ভাতা, ছুটির সুবিধা, চিকিৎসা সংক্রান্ত নানা সুযোগ সুবিধা এবং অন্যান্য চাকরি সংক্রান্ত শর্তাবলী নতুন সংস্থাগুলিতে কর্মরত অব্যহত থাকবে।
অবসর ভাতা সংক্রান্ত ব্যয়ভার কেন্দ্র বহন করবে। ২০০৪ সালের পয়লা জানুয়ারীর পর যাঁরা চাকরি পেয়েছেন, তাদের জন্য জাতীয় পেনশন প্রকল্প কার্যকর হয়ে থাকে। প্রতিরক্ষা সংক্রান্ত নতুন রাষ্ট্রায়ত্ত্ব সংস্থাগুলি জাতীয় পেনশন প্রকল্পের আওতায় আগের মতোই প্রয়োজনীয় ব্যবস্থা নেবে।
অর্ডন্যান্স ফ্যাক্টরি বোর্ডের কর্মচারীদের সংগঠনগুলির সঙ্গে মন্ত্রক বিভিন্ন সময়ে নানা বিষয় নিয়ে আলোচনা করেছে। কর্মচারীদের চাকুরী সংক্রান্ত বিভিন্ন শর্তাবলী নিয়ে যে উদ্বেগ সৃষ্টি হয়েছিল, মন্ত্রক সে বিষয়ে প্রয়োজনীয় তথ্য সরবরাহ করেছে। নতুন প্রতিরক্ষা সংক্রান্ত রাষ্ট্রায়ত্ত্ব সংস্থাগুলিতে কেন্দ্রীয় সরকারী কর্মীরা ডেপুটেশনে আছেন বলে গণ্য করা হবে। প্রাথমিকভাবে ২০২১ সালে পয়লা অক্টোবর থেকে ২ বছর পর্যন্ত এই ব্যবস্থা কার্যকর থাকবে। যে সাতটি নতুন নিগম তৈরি হয়েছে, তারা ১১৫টি কাজের বরাত পেয়েছে। এর মোট অর্থমূল্য ৭৯৮৩৪ কোটি ৫ লক্ষ টাকা।
রাজ্যসভায় আজ শ্রী বিনয় বিশ্বমের এক প্রশ্নের লিখিত জবাবে এই তথ্য জানিয়েছেন, প্রতিরক্ষা দপ্তরের প্রতিমন্ত্রী শ্রী অজয় ভাট।
CG/CB/SFS
(Visitor Counter : 63
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রী, দেশে গবেষণা ক্ষেত্রে গতি আনতে পিএমআরএফ প্রকল্পের সংশোধন করেছেন
নতুন দিল্লি, ৭ই মে, ২০২০
দেশে গবেষণার কাজে গতি আনতে প্রাইম মিনিস্টার রিসার্চ ফেলোশিপ  প্রকল্পে কিছু সংশোধনের কথা ঘোষণা করেছেন কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’। এখন থেকে আইআইএসসি, আইআইটি, এনআইটি, আইআইএসইআর, আইআইইএসটি, সিএফআইআইআইটি –র ছাত্র-ছাত্রীরা ছাড়া অন্যান্য স্বীকৃত প্রতিষ্ঠান এবং বিশ্ববিদ্যালয়ের ছাত্র-ছাত্রীরা সিজিপিএ-র কমপক্ষে ৮ পয়েন্ট বা তার সমতুল এবং জেট পরীক্ষায় ৭৫০ নম্বরের বদলে ৬৫০ নম্বর পেলেই এই প্রকল্পে যুক্ত হবার সুযোগ পাবেন।
মন্ত্রী জানান, এখন থেকে দুই ভাবে এই প্রকল্পে যুক্ত হওয়া যাবে। সরাসরি পরীক্ষার মাধ্যমে যুক্ত হবার পাশাপাশি যে সব ছাত্ররা পিএমআরএফ-এর স্বীকৃত বিভিন্ন প্রতিষ্ঠানে ১ – ২ বছর গবেষণার কাজ করছেন, তাঁরাও এই প্রকল্পে যুক্ত হওয়ার সুযোগ পাবেন। এ বিষয়ে বিস্তারিত জানতে নিচের লিঙ্কে ক্লিক করুন -
https://twitter.com/DrRPNishank/status/1258340738502361088?s=19
শ্রী পোখরিয়াল বলেন, মানব সম্পদ উন্নয়ন মন্ত্রকের অধীনে এখন ‘গবেষণা ও উদ্ভাবন বিভাগ’ তৈরি করা হয়েছে। এই বিভাগের কাজ হল, মন্ত্রকের অধীনস্থ বিভিন্ন সংস্থায় গবেষণাগুলির মধ্যে সমন্বয় সাধন করা।
মানব সম্পদ উন্নয়ন মন্ত্রী জানান, দেশের বিভিন্ন উচ্চশিক্ষা প্রতিষ্ঠানে গবেষণার মানোন্নয়নের জন্যই পিএমআরএফ চালু হয়েছে। ২০১৮ – ১৯ অর্থবর্ষের বাজেট পেশের সময় এই প্রকল্পটি ঘোষণা করা হয়। এই প্রকল্পে যে সমস্ত ছাত্র-ছাত্রীরা যুক্ত হতে পারবেন, তাঁদের জন্য একটি যথাযথ বাছাই প্রক্রিয়ার ব্যবস্থা রয়েছে। সরাসরি যারা এই প্রক্রিয়ায় যুক্ত হতে পারবেন, তাঁদের বিজ্ঞান ও প্রযুক্তির শাখায় ভারতে যে কোনো স্বীকৃত প্রতিষ্ঠান বা বিশ্ববিদ্যালয় থেকে সিজিপিএ-এর কমপক্ষে ৮ পয়েন্ট পেতে হবে এবং জেট পরীক্ষায় কমপক্ষে ৬৫০ স্কোর করতে হবে। ছাত্র-ছাত্রীরা পিএইচডি প্রোগ্রামে ঢোকার সময় তাঁদের একটি ইন্টারভিউ দিতে হবে ও একটি সুপারিশপত্রের প্রয়োজন হবে।
যারা পার্শ্বপ্রক্রিয়ায় এই প্রকল্পে যুক্ত হবেন, তাঁদের পিএমআরএফ –এর স্বীকৃত যে কোনো একটি প্রতিষ্ঠানে কমপক্ষে এক বছর গবেষণার কাজ করতে হবে। এক্ষেত্রে ঐ ছাত্র বা ছাত্রীর স্নাতকোত্তর ডিগ্রী থাকা প্রয়োজন। যে সব ছাত্র-ছাত্রী স্নাতক স্তরের পরেই গবেষণার কাজে যুক্ত হয়েছেন, তাঁদের কমপক্ষে ২ বছর সংশ্লিষ্ট প্রতিষ্ঠানে গবেষণা করতে হবে এবং পিএইচডি করার সময় সিজিপিএ / সিপিআই-এর ৮.৫ বা তার বেশি পয়েন্ট পেতে হবে। এক্ষেত্রে প্রার্থীর যোগ্যতা বিচার করার সময় গবেষণার বিষয়টি বিবেচিত হবে।
(CG/CB/SFS
প্রধানমন্ত্রীরদপ্তর
প্রাক্তন কেন্দ্রীয় মন্ত্রী সত্যব্রত মুখোপাধ্যায়ের মৃত্যুতে শোক প্রকাশ প্রধানমন্ত্রীর
নয়াদিল্লি, ৩ মার্চ, ২০২৩
প্রধানমন্ত্রী, শ্রী নরেন্দ্র মোদী, প্রাক্তন কেন্দ্রীয় মন্ত্রী সত্যব্রত মুখোপাধ্যায়ের মৃত্যুতে শোক প্রকাশ করেছেন।
প্রধানমন্ত্রী তাঁর ট্যুইট বার্তায় বলেন;
“প্রাক্তন কেন্দ্রীয় মন্ত্রী সত্যব্রত মুখোপাধ্যায়ের মৃত্যুতে আমি মর্মাহত। পশ্চিমবঙ্গে বিজেপি গঠনে তিনি গুরুত্বপূর্ণ ভূমিকা পালন করেন। তার আইনগত দক্ষতার পাশাপাশি মেধার জন্যও সম্মান অর্জন করেছেন। তার শোকসন্তপ্ত পরিবারের প্রতি রইলো সমবেদনা। ওঁম শান্তি।"
PG/PM/NS
(
অসামরিকবিমানপরিবহণমন্ত্রক
অসামরিক বিমান চলাচলের সময় কার্বন ডাই অক্সাইড নিঃসরণ সমস্যার সমাধানে বিভিন্ন পদক্ষেপ গ্রহণ
নতুন দিল্লি, ১৩ই ডিসেম্বর, ২০২১
কার্বন অফসিটিং অ্যান্ড রিডাকসন স্কীম ফর ইন্টারন্যাশনাল অ্যাভিয়েশন  আন্তর্জাতিক ক্ষেত্রে অসামরিক বিমান চলাচলে কার্বন ডাই অক্সাইড নিঃসরণের সমস্যার সমাধানে বিভিন্ন ব্যবস্থাপনা গ্রহণের উদ্যোগ নিয়েছে। আইসিএও –র ৩৯তম সাধারণ সভায় বিশ্বজুড়ে এগুলি বাস্তবায়নে উদ্যোগ নেওয়া হয়েছে। ভারতে কর্সিয়া বাস্তবায়নে গৃহীত উদ্যোগ গুলি হল :
১) সংশ্লিষ্ট সব পক্ষের সঙ্গে আলোচনার পর কর্সিয়ার জন্য অসামরিক বিমান চলাচল ক্ষেত্রের বিভিন্ন চাহিদা পূরণে ডিজিসিএ  –এর দপ্তর থেকে প্রয়োজনীয় নীতি নির্দেশিকা প্রকাশ করা হয়েছে।
২) ডিজিসিএ কর্সিয়ার বাস্তবায়নে বিমান সংস্থাগুলি এবং অন্যান্যদের প্রয়োজনীয় নির্দেশিকা জারি করেছে।
৩) ইন্টারন্যাশনাল এয়ার ট্রান্সপোর্ট অ্যাসোসিয়েশন ও ইউরোপিয়ান ইউনিয়ন অ্যাভিয়েশন সেফটি এজেন্সির সঙ্গে সহযোগিতায় ডিজিসিএ অসামরিক বিমান চলাচল শিল্পের সঙ্গে যুক্ত ব্যক্তিদের কর্সিয়ার বাস্তবায়ন এবং সেগুলির প্রয়োজন বোঝাতে বিভিন্ন কর্মশালা এবং আলোচনা চক্রের আয়োজন করেছে।
৪) বিমান সংস্থাগুলির জন্য কর্সিয়ার বিভিন্ন প্রস্তাব কতটা বাস্তবায়িত হচ্ছে, তা যাচাই করার জন্য ডিজিসিএ, ন্যাশনাল অ্যাক্রেডিটেশন বোর্ড ফর সার্টিফিকেটশন বর্ডিজের সঙ্গে সমন্বয় বজায় রেখে কাজ করছে।
ভারতীয় বিমান সংস্থাগুলির জন্যে কর্সিয়ার সিদ্ধান্তগুলি এর দ্বিতীয় পর্যায় মেনে চলা বাধ্যতামূলক করেছে। যা ২০২৭ সাল থেকে কার্যকর হবে। কর্সিয়ার বর্তমান কাঠামোর বিষয়ে ২০১৯ সালে সাধারণ পরিষদের ৪০তম অধিবেশনে ভারত তার কিছু আপত্তির কথা জানায়। বিদেশ মন্ত্রক ও সমমনাভাবাপন্ন সদস্যদের সঙ্গে বিষয়টি নিয়ে আলোচনা করেছে। আইসিএও পরিষদে ভারতীয় প্রতিনিধি প্রসঙ্গটি উত্থাপন করে।
রাজ্যসভায় আজ এক প্রশ্নের লিখিত জবাবে এ তথ্য জানিয়েছেন অসামরিক বিমান চলাচল মন্ত্রকের প্রতিমন্ত্রী অবসরপ্রাপ্ত জেনারেল ড. ভি কে সিং।
CG/CB/SFS
(Visitor Counter : 107
প্রতিরক্ষামন্ত্রক
সাহসিকতার পুরস্কারে ভূষিতদের বীরত্বের কাহিনী শোনানোর জন্য একটি ইন্টারঅ্যাকটিভ ভার্চুয়াল যাদুঘর স্থাপনের উদ্যোগ
নতুন দিল্লি, ৩০ জুন, ২০২১
সমগ্র দেশ স্বাধীনতার ৭৫-তম বার্ষিকী উদযাপন করছে। প্রতিরক্ষা মন্ত্রকের পক্ষ থেকে ভারতের গৌরবময় সামরিক বাহিনীকে সম্মান জানাতে সাহসিকতার পুরস্কারে ভূষিতদের বীরত্বের কাহিনী শোনানোর জন্য একটি ইন্টারেক্টিভ ভার্চুয়াল যাদুঘর স্থাপন করার উদ্যোগ নিয়েছে। এই উদ্যোগ বাস্তবায়িত করার জন্য সোসাইটি অফ ইন্ডিয়ান ডিফেন্স ম্যানুফ্যাকচারার্স প্রতিরক্ষা মন্ত্রকের সাথে অংশীদারিত্ব করছে। এই ভার্চুয়াল যাদুঘরটি গ্যালান্ট্রি পুরস্কার পোর্টালের মাধ্যমে করা হবে। এ পোর্টালটি হচ্ছে- https://www.gallantryawards.gov.in
এই পোর্টালের মাধ্যমে সাহসিকতার জন্য পুরস্কৃত বীরদের কাহিনী ছবি সহ বর্ণনা করা থাকবে। ওই যাদুঘরে একাধিক অ্যানিমেশন ভিডিও রাখা থাকবে যা যুদ্ধের বীরদের সাহসী গল্পকে প্রাণবন্ত করে তুলবে। দর্শনার্থীরা শ্রদ্ধা নিবেদন করে তাঁদের বার্তাও পোস্ট করতে পারবেন।
প্রতিরক্ষা সচিব ডঃ অজয় কুমার বলেছেন যে, প্রতিরক্ষা মন্ত্রকের এই উদ্যোগ বীর সেনাদের বীরত্বের কাহিনীকে প্রাণবন্ত করে তুলতে সাহায্য করবে। দেশের সুরক্ষায় তাঁদের অসামান্য অবদানকে স্বীকৃতি দেবে। জাতির সেবায় তাঁদের বীরত্বপূর্ণ আচরণের জন্য এটি একটি উপযুক্ত শ্রদ্ধাঞ্জলি হবে।
CG/ SB
(Visitor Counter : 160
প্রধানমন্ত্রীরদপ্তর
প্রধানমন্ত্রী তাঁর আসন্ন আমেরিকা সফরকে কেন্দ্র করে যে উৎসাহের সৃষ্টি হয়েছে তার জন্য জনগণকে ধন্যবাদ জানিয়েছেন
নতুন দিল্লি, ১৯ জুন, ২০২৩
প্রধানমন্ত্রী শ্রী নরেন্দ্র মোদী তাঁর আসন্ন আমেরিকা সফরকে কেন্দ্র করে মার্কিন কংগ্রেসের সদস্য ও বুদ্ধিজীবী সহ বিভিন্ন মহলে যে উৎসাহের সৃষ্টি হয়েছে তার জন্য সকলকে ধন্যবাদ জানিয়েছেন
প্রধানমন্ত্রী ট্যুইটবার্তায় বলেছেন;
“মার্কিন কংগ্রেসের সদস্য, বুদ্ধিজীবী এবং অন্য বিভিন্ন ক্ষেত্রের জনগণ আমার আসন্ন আমেরিকা সফরকে কেন্দ্র করে যে উৎসাহ দেখাচ্ছেন তার জন্য তাঁদের ধন্যবাদ জানাই। আমি তাঁদের এই সমর্থনের জন্যও ধন্যবাদজ্ঞাপন করছি। এধরনের সমর্থন ভারত – মার্কিন সম্পর্ককে আরও মজবুত করতে সহায়ক হবে।”
(CG/PM/AS
প্রধানমন্ত্রীরদপ্তর
বড়দিন উপলক্ষ্যে প্রধানমন্ত্রীর শুভেচ্ছা
নতুনদিল্লী, ২৫ ডিসেম্বর, ২০১৯
বড়দিন উপলক্ষ্যে প্রধানমন্ত্রী দেশবাসীকে তাঁর শুভেচ্ছা জানিয়েছেন।
এক বার্তায় প্রধানমন্ত্রী বলেন, “ বড়দিনের শুভেচ্ছা!
যিশু খ্রীষ্টের মহান ভাবনাকে আমরা অপার আনন্দের সঙ্গে স্মরণ করি। তিনি ছিলেন সেবা ও দয়ার মানসিকতার সার্থক উদাহরণ, মানব জাতির দুর্দশা লাঘব করতে যিনি নিজের জীবন উৎসর্গ করেছিলেন।
তাঁর শিক্ষা বিশ্বের লক্ষ লক্ষ মানুষকে অনুপ্রাণিত করে“ ।
CG/CB
(Visitor Counter : 81
সংস্কৃতিমন্ত্রক
আজাদি কা অমৃত মহোৎসবের অঙ্গ হিসেবে আন্তর্জাতিক মাতৃভাষা দিবস উদযাপন করা হবে
নতুন দিল্লি, ২০ ফেব্রুয়ারি, ২০২২
আজাদি কা অমৃত মহোৎসবের অঙ্গ হিসেবে আন্তর্জাতিক মাতৃভাষা দিবস উদযাপন উপলক্ষে কেন্দ্রীয় সংস্কৃতি মন্ত্রক ২১ ও ২২ ফেব্রুয়ারি নতুন দিল্লীর ইন্দিরা গান্ধী ন্যাশনাল সেন্টার ফর আর্টসে দু-দিনের এক কর্মসূচির আয়োজন করছে।
বিবিধ ভাষার প্রসারে ভাষাগত ও সাংস্কৃতিক বৈচিত্র সম্পর্কে সচেতনতা গড়ে তুলতে প্রতি বছর ২১ ফেব্রুয়ারি সারা বিশ্বজুড়ে আন্তর্জাতিক মাতৃভাষা দিবস উদযাপন করা হয়। সারা বিশ্বের মানুষ যত ভাষা ব্যবহার করেন সেগুলির সংরক্ষণ ও প্রসারে এক সর্বাঙ্গীন উদ্যোগ হিসেবে আন্তর্জাতিক মাতৃভাষা দিবস উদযাপন করা হয়ে আসছে। বাংলাদেশ প্রথম আন্তর্জাতিক মাতৃভাষা দিবস উদযাপনের ধারণা দেয়। এরপর, রাষ্ট্রসংঘের শিক্ষা, বিজ্ঞান ও সংস্কৃতি সম্পর্কিত প্রতিষ্ঠান ইউনেস্কো ২০০০ সালে ২১ ফেব্রুয়ারি দিনটিকে আন্তর্জাতিক মাতৃভাষা দিবস হিসেবে উদযাপনের সিদ্ধান্ত নেয়। এবছর আন্তর্জাতিক মাতৃভাষা দিবস উদযাপনের মূল ভাবনা বহু ভাষায় শিক্ষণের জন্য প্রযুক্তির প্রয়োগ : চ্যালেঞ্জ ও সুবিধা। এবছর বহু ভাষায় শিক্ষণে প্রযুক্তির প্রয়োগ বিষয়টিকে মূল ভাবনা হিসেবে গ্রহণ করার উদ্দেশ্যই হল বিবিধ ভাষা শিক্ষার প্রসারে প্রযুক্তি প্রয়োগের সম্ভাবনা এবং গুণগত মানের শিক্ষণের জন্য প্রয়োজনীয় সহায়তা।
আন্তর্জাতিক মাতৃভাষা দিবস উপলক্ষে কেন্দ্রীয় সংস্কৃতি মন্ত্রক ইন্দিরা গান্ধী ন্যাশনাল সেন্টার ফর আর্টস এবং ইউনেস্কোর নতুন দিল্লির কার্যালয়ের সঙ্গে সহযোগিতায় দু-দিনের কর্মসূচির আয়োজন করেছে। ভার্চুয়াল এবং সরাসরি যোগ দেওয়ার মাধ্যমে কর্মসূচির আয়োজন করা হচ্ছে।
অনুষ্ঠানে কেন্দ্রীয় সংস্কৃতি সচিব শ্রী গোবিন্দ মোহন মূল ভাষণ দেবেন। এরপর, ইউনেস্কোর দিল্লি কার্যালয়ের অধিকর্তা মিঃ এরিক ফল্ট ভাষণ দেবেন। এই অনুষ্ঠানে দেশ বিদেশের বহু বিশিষ্ট ব্যক্তি যোগ দেবেন। বিশিষ্ট গীতিকার ও কবি প্রসূন যোশী অনুষ্ঠানে উপস্থিত থাকবেন।
কেন্দ্রীয় সংস্কৃতি প্রতিমন্ত্রী শ্রীমতী মিণাক্ষী লেখি সন্ধ্যায় 'একম ভারতম' অনুষ্ঠানে উপস্থিত থাকবেন। তিনি সেখানে বন্দে ভারতম সাউন্ড ট্র্যাক আনুষ্ঠানিক ভাবে প্রকাশ করবেন। গ্র্যামি পুরস্কার জয়ী রিকি কেজ এবং বিশিষ্ট তবলা বাদক বিক্রম ঘোষ যৌথ ভাবে এই সাউন্ট ট্র্যাক তৈরি করেছেন। এই অনুষ্ঠানে বিশিষ্ট সঙ্গীত শিল্পীরা সাংস্কৃতিক অনুষ্ঠান মঞ্চস্থ করবেন।
এছাড়াও বিশিষ্ট লেখক, চিন্তাবিদ, রাজনীতিক, সাংবাদিক ও বিশেষজ্ঞদের নিয়ে মতবিনিময় সভার আয়োজন করা হচ্ছে। আলোচনাসভার শেষে সাংস্কৃতিক অনুষ্ঠান আয়োজন করা হবে।
CG/BD/AS/
(Visitor Counter : 373
কেন্দ্রীয়মন্ত্রিসভা
বিমা নিয়ন্ত্রণ ক্ষেত্রে ভারত ও মার্কিন যুক্তরাষ্ট্রের মধ্যে মউ স্বাক্ষরে কেন্দ্রীয় মন্ত্রিসভার অনুমোদন
নয়াদিল্লি, ২৯ আগস্ট, ২০১৮
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বুধবারের  বৈঠকে ভারতের বিমা নিয়ন্ত্রণ ও উন্নয়ন কর্তৃপক্ষ  এবং মার্কিন যুক্তরাষ্ট্রের ফেডারেল ইন্স্যুরেন্স অফিসের মধ্যে সমঝোতাপত্র বা মউ স্বাক্ষরের অনুমোদন মিলেছে।
এই মউ স্বাক্ষরের ফলে দুই দেশের বিমা নিয়ন্ত্রণ কর্তৃপক্ষের মধ্যে তথ্য বিনিময় ও গবেষণা সহায়তা সহ পারস্পরিক সহযোগিতা এবং সমন্বয়সাধনের ক্ষেত্রে এক কাঠামো গড়ে উঠবে। চুক্তি অনুযায়ী, দুই দেশের কর্তৃপক্ষই বিভিন্ন নিয়ন্ত্রণমূলক ব্যবস্থা ও পদ্ধতি সম্পর্কিত অভিজ্ঞতা বিনিময় করবে এবং প্রশিক্ষণের ক্ষেত্রে পারস্পরিক সহায়তা যোগাবে। বিমা ক্ষেত্রে এক মজবুত তথা বিচক্ষণ নিয়ন্ত্রণমূলক ব্যবস্থার মাধ্যমে আন্তর্জাতিক মান নির্ণায়ক কাজকর্ম, আর্থিক সুস্থিতি এবং গ্রাহক স্বার্থ সুরক্ষার মানোন্নয়ন ও সুরক্ষা ব্যবস্থার রূপায়ণের ক্ষেত্রে সহযোগিতা বজায় রাখতে দুই দেশই সম্মত হয়েছে।
CG/BD/DM/…
(Visitor Counter : 70